

**JAVNI POZIV ZA FINANCIRANJE**

**PROJEKTA MEĐUNARODNE RAZVOJNE SURADNJE**

**Broj VIII-JP-OCD-01-2023**

**ODGOVORI NA PITANJA**

**pristigli na** [**programi.suradnje@mvep.hr**](mailto:programi.suradnje@mvep.hr)

**od 13. rujna 2023. do 2. listopada 2023. godine.**

|  |  |
| --- | --- |
| PITANJA | ODGOVORI |
| Odnosi li se sljedeće na partnere koji su registrirani u Republici Hrvatskoj i/ili na udruge Hrvata van Hrvatske? Molimo objašnjenje: „Također, cilj ovog Javnog poziva je doprinijeti osnaživanju kapaciteta hrvatskih organizacija civilnog društva za provedbu projekata iz područja međunarodne razvojne suradnje te doprinijeti stvaranju i osnaživanju partnerstva između hrvatskih i stranih organizacija civilnog društva.“ (3.stranica, Uputa za prijavitelje)  Mogu li partneri biti udruge/udruženja izvan RH koji zadovoljavaju kriterije, a nisu udruge Hrvata? Što se podrazumijeva kao dokaz vlastitog sufinanciranja? Što se podrazumijeva pod OIB i RNO akopartner nije registriran u RH? U prijavnom obrascu za partnera traži se i naziv županije – pretpostavljamo da to nije potrebno upisati ako partner nije iz RH? | Cilj Javnog poziva je ojačati kapacitete organizacija civilnog društva kao iz RH tako i iz država partnera, u ovom slučaju svih država koji su na zemlje primateljice službene razvojne pomoći sukladno pravilima Odbora za razvojnu pomoć Organizacije za gospodarsku suradnju i razvoj (OECD- DAC)  <https://www.oecd.org/dac/financing-sustainable-development/development-finance-standards/DAC-List-of-ODA-Recipients-for-reporting-2022-23-flows.pdf>  Partner za provođenje projekta može biti i udruga iz RH i udruga iz partnerske države, cilj Javnog poziva nije povezivanje udruga iz RH s udrugama Hrvata izvan RH nego provođenje projekata razvojne suradnje u državama primateljicama (tematski i posebni ciljevi koji su navedeni u Javnom pozivu).  Pod adresu partnera navedite one dijelove koje imate, naravno da se ne navodi županija ako je udruga partner iz npr. Kenije.  Vlastito sufinanciranje se odnosi na financiranje projekta koje neće biti financirano od strane MVEP-a, npr. provođenje projekta stoji 100 eura, MVEP će vam dati 70 eura dok će 30 eura biti osigurano na neki drugi način i taj dio je vlastito sufinanciranje. Bitno je da se ostvari suradnja s udrugama civilnog društva u državi u kojoj se provodi projekt, odnosno da se projekt provodi zajednički. |
| Sukladno Uputama za prijavitelje ciljne države su Zemlje primateljice službene razvojne pomoći sukladno pravilima Odbora za razvojnu pomoć Organizacije za gospodarsku suradnju i razvoj (OECD- DAC). Prema dostupnim podacima na internetu naišli smo na dokument:  https://www.oecd.org/dac/financingsustainable-development/development-finance-standards/DAC-List-of-ODA-Recipients-for-reporting-2022-23-flows.pdf  Jeli to relevantan popis te ulaze li u prihvatljive ciljne države sve države s toga popisa? | Sve države s popisa spadaju među prihvatljive ciljane države u kojima se mogu provoditi projektne aktivnosti. |
| U Javnom pozivu navedeno je kako pravo podnošenja imaju OCD-ovi s djelatnostima na području međunarodne razvojne i humanitarne suradnje. Podrazumijeva li to kako pravo prijave na poziv imaju isključivo udruge koje imaju prema Klasifikaciji djelatnosti udruga upisanu djelatnost iz grupe 8. Međunarodna suradnja?  Koje je pojašnjenje pojma država partner, a koje su moguće države partneri te mogućnosti da se provode u RH bez druge države kao partnera? | Pravo prijave imaju sve UDRUGE, ZAKLADE, USTANOVE, VJERSKE ZAJEDNICE (uključujući pravne osobe Katoličke crkve), upisane u Registar neprofitnih organizacija.  U Obrazac za prijavu na javni poziv pod točkom 4.b. upisujete za što je udruga točno registrirana („Registrirana djelatnost za provedbu aktivnosti projektnog prijedloga (navesti naziv djelatnosti sukladno upisu u registar i temeljnom aktu)“).  Prethodno iskustvo u provođenju međunarodnih projekata boduje se dodatnim bodovima (Upute za prijavitelje: „KRITERIJ ODABIRA ZA KVALITATIVNU PROCJENU PROJEKTNOG PRIJEDLOGA“).  Država partner u ovom Javnom pozivu odnosi se na sve države koje su navedene na OECD listi primatelja službene razvojne pomoći, mogu se naći na ovom linku: https://www.oecd.org/dac/financing-sustainable-development/development-finance-standards/DAC-List-of-ODA-Recipients-for-reporting-2022-23-flows.pdf  Aktivnosti projektnih prijedloga za ovaj Javni poziv moraju se provoditi kumulativno:  - najmanje u jednoj ciljanoj državi, i  - najmanje na području jednog sektorskog prioriteta.  Što znači da ako se projekt bude provodio isključivo u RH, a ne i u državi partneru ili bez sudjelovanja partnerske udruge civilnog društva iz jedne od država partnera, neće biti relevantan za ovaj Javni poziv. |
| Mogu li organizacije civilnog društva iz Republike Hrvatske sudjelovati u prijavi projektnih aktivnosti s partnerima iz Republike Slovačke, za korisnike ukrajinskih ratnih izbjeglica koji borave u trećim zemljama (Republika Slovačka, Poljska i Češka)? Provedba kompletnog projekta provodila bi se u Republici Slovačkoj i Republici Hrvatskoj, na temu ratnih i postratnih iskustava te primjena zakonskih odredaba Republike Hrvatske prema ratnim izbjeglicama iz Ukrajine, u suradnji sa stručnjacima i nadležnim tijelima zakonodavnih okvira Republike Hrvatske. | Takav projekt bio bi neprihvatljiv jer se ne odvija na teritoriju države partnera (https://www.oecd.org/dac/financing-sustainable-development/development-finance-standards/DAC-List-of-ODA-Recipients-for-reporting-2022-23-flows.pdf), a trošak izbjeglica iz UA računa se samo prvu godinu boravka u državi primateljici kao službena razvojna pomoć. |
| Isplaćuje li se 50% sredstava temeljem prvog šestomjesečnog projektnog izvještaja isključivo ovisno o nastalim (obračunatim ili isplaćenim?) i troškovima navedenima u izvještaju ili se isplaćuje kao druga akontacija sredstava bez obzira na utrošak prethodno akontiranih 30%?  Ovo je važno kako bi se moglo planirati dinamiku troškova, koji bi – u projektu koji razmatramo – bili značajniji u drugom dijelu projekta.  Temelji li se završna isplata od 20% na plaćenim troškovima (kao refundacija) ili na nastalim obvezama (angažiranim sredstvima)?  Ako se radi o refundaciji za isplaćene troškove, to znači da nositelj projekta mora osigurati  cca. 14.000 EUR vlastitih sredstava za dovršetak projekta, odnosno međufinanciranje.  U slučaju da završni izvještaj omogućava popis nastalih obveza, koje se mogu podmiriti temeljem prihvaćenog izvještaja po primitku završne tranše sredstava, tada se dio troškova može predvidjeti ili ugovoriti s odgodom plaćanja do primitka sredstava, primjerice za honorare i sl.  Ovo je važan aspekt projekta, koji može utjecati na ukupnu mogućnost provođenja projekta organizacija civilnog društva. | Pri zaključivanju ugovora s OCD isplaćuje se 30% ugovorene svote / troška projekta. Nakon dostave šestomjesečnog izvještaja i njegova odobravanja isplaćuje se dodatni 50% ugovorene svote bez obzira je li do tada zaista toliko i utrošeno odnosno kao druga akontacija. Po dostavi završnog izvješća i njegova odobravanja isplaćuje se preostalih 20% ugovorenih sredstava. Kako bi se završni izvještaj mogao odobriti, sve mora biti transparentno prikazano na što su se sredstva utrošila, odnosno po nastanku troška (izvod iz banke, platna lista, račun i sl.).  Moguće je zatražiti i produženje projekta ako je za njegovo izvođenje potrebno više vremena ili ako nisu utrošena sva ugovorena sredstva. |
| Smatrate li da smo prihvatljiv prijavitelj na JAVNI POZIV ZA FINANCIRANJE PROJEKATA MEĐUNARODNE RAZVOJNE SURADNJE ORGANIZACIJA CIVILNOG DRUŠTVA temeljem odredbi (ciljeva) Statuta LAG-a Bosutski niz?  2000.png | Ako uzmemo u obzir samo registrirano područje djelovanja Udruge, tada ste prihvatljiv kandidat. |